Ar an dachenn avat, n’int ket prest da laoskel ar re all da vont àr o beuriñ. Se zo kaoz e ra he reuz abominabl ar brezel etre ar Bandidos, an Hell’s Angels hag ar vandennadoù o tont eus bannleoù Bro-zDanemark : kirri-tan tarzhus, fuzuilhadegoù gant tennoù bazooka (!), a-wechoù e tenn kreiz Copenhage da zDamask. Ar «Black Cobra», ur vandenn o tont eus bannlevioù Copenhage, a zo unan eus ar re a zalc’h penn ouzh paotred o motoioù. Goude bout klasket ober o annez e Bro-Sweden ivez, ar forbaned-se o deus dilezet o isstal en tu all d’ar mor evit en em dolpiñ e Bro-zDanemark en-dro. Hag a re-se zo ken fall, kriz ha dañjerus hag o enebourion touet.